stanford-oval/wikipedia huggingface dataset:
อำเภอกู๋จี
เขตการปกครอง

บิ่ญจั้ญแบ่งเขตการปกครองออกเป็น 1 เมืองระดับตำบล (กู๋จี) และ 20 ตำบล
| --- | --- |
 ฟู้ฮหว่าดง (Phú Hòa Đông)  เตินถั่ญดง (Tân Thạnh Đông)  เตินถั่ญเต็ย (Tân Thạnh Tây)  เตินอานโห่ย (Tân An Hội)  เตินทงโห่ย (Tân Thông Hội)  จุงอาน (Trung An)  เฟื้อกหวิญอาน (Phước Vĩnh An)  ฮหว่าฟู้ (Hòa Phú)  ท้ายหมี (Thái Mỹ)  เฟื้อกถั่ญ (Phước Thạnh):  อานฟู้ (An Phú)  จุงเหลิปเถื่อง (Trung Lập Thượng)  หญ่วนดึ๊ก (Nhuận Đức)  ฝั่มวันโก่ย (Phạm Văn Cội)  บิ่ญหมี (Bình Mỹ)  เฟื้อกเหียป (Phước Hiệp)  จุงเหลิปหะ (Trung Lập Hạ)  เตินฟู้จุง (Tân Phú Trung)  ฟู้หมีฮึง (Phú Mỹ Hưng)  อานเญินเต็ย (An Nhơn Tây)
แหล่งข้อมูลอื่น

UBND Huyền Củ Chi Thành phố Hồ Chí Minh — เว็บไซต์อย่างเป็นทางการ
ลาก่อนชีวิตมังกร สวัสดีชีวิตมนุษย์

Japanese light novel series
| --- | --- |
ลาก่อนชีวิตมังกร สวัสดีชีวิตมนุษย์
さようなら竜生、こんにちは人生 (Sayonara Ryūsei, Konnichiwa Jinsei)
แนว: แฟนตาซี
นวนิยายชุด
เขียนโดย: ฮิโรอากิ นางาชิมะ
สำนักพิมพ์: โชเซ็ตสึกะ นิ นาโร  (20 มกราคม พ.ศ. 2556 – 31 สิงหาคม พ.ศ. 2559)  อัลฟ่าโพลิส  (16 สิงหาคม พ.ศ. 2559–ปัจจุบัน) 
วางจำหน่ายตั้งแต่: 20 มกราคม พ.ศ. 2556 – ปัจจุบัน
ไลต์โนเวล
เขียนโดย: ฮิโรอากิ นางาชิมะ
วาดภาพโดย: คิสุเกะ อิจิมารุ
สำนักพิมพ์: อัลฟ่าโพลิส
กลุ่มเป้าหมาย: ชาย
วางจำหน่ายตั้งแต่: 8 เมษายน พ.ศ. 2558 – ปัจจุบัน
จำนวนเล่ม: 24
มังงะ
เขียนโดย: ฮิโรอากิ นางาชิมะ
วาดภาพโดย: คุโรโนะ
สำนักพิมพ์: อัลฟ่าโพลิส
สำนักพิมพ์ภาคภาษาอังกฤษ: อัลฟ่า มังงะ
กลุ่มเป้าหมาย: โชเน็ง
วางจำหน่ายตั้งแต่: 22 ธันวาคม พ.ศ. 2558 – ปัจจุบัน
จำนวนเล่ม: 12
อนิเมะโทรทัศน์
กำกับโดย: เคนอิจิ นิชิดะ
เขียนบทโดย: นาโอกัตสึ สึดะ
ดนตรีโดย: ฮานาเอะ นากามูระ
สตูดิโอ: ซินเนอร์จีเอสพี Vega Entertainment
เครือข่าย: TBS
ฉาย:  11 ตุลาคม พ.ศ. 2567  – ปัจจุบัน
ตอน: 12
ลาก่อนชีวิตมังกร สวัสดีชีวิตมนุษย์ (ญี่ปุ่น: さようなら竜生、こんにちは人生; โรมาจิ: Sayonara Ryūsei, Konnichiwa Jinsei) เป็นซีรีส์ ไลต์โนเวล ของญี่ปุ่นที่เขียนโดย ฮิโรอากิ นางาชิมะ และวาดภาพประกอบโดย คิสุเกะ อิจิมารุ เริ่มตีพิมพ์ทางออนไลน์ในเดือนมกราคม พ.ศ. 2556 บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร และย้ายไปที่เว็บไซต์ อัลฟ่าโพลิส ในเดือนสิงหาคม พ.ศ. 2559 นอกจากนี้ยังได้รับการตีพิมพ์โดย อัลฟ่าโพลิส ซึ่งได้ตีพิมพ์เล่มออกมาแล้ว 24 เล่มตั้งแต่เดือนเมษายน พ.ศ. 2558 การดัดแปลงเป็น มังงะ พร้อมภาพประกอบโดย คุโรโนะ ได้เริ่มตีพิมพ์ทางออนไลน์ผ่านเว็บไซต์มังงะของ อัลฟ่าโพลิส ตั้งแต่เดือนธันวาคม พ.ศ. 2558 และได้ถูกรวบรวมเป็น ทังโกบง 12 เล่ม มังงะนี้ได้รับการตีพิมพ์ในรูปแบบดิจิทัลภาษาอังกฤษผ่าน อัลฟ่า มังงะ การดัดแปลงเป็นซีรีส์อนิเมะทางโทรทัศน์ผลิตโดย ซินเนอร์จีเอสพี และ Vega Entertainment เริ่มออกอากาศในเดือนตุลาคม พ.ศ. 2567
สื่อต่าง ๆ > ไลต์โนเวล

| # | วันที่ออกจำหน่าย | ISBN |
| --- | --- | --- |
| 1 |  8 เมษายน พ.ศ. 2558 | 978-4-43-420426-5 |
| 2 |  26 มิถุนายน พ.ศ. 2558 | 978-4-43-420769-3 |
| 3 |  30 กันยายน พ.ศ. 2558 | 978-4-43-421116-4 |
| 4 |  25 ธันวาคม พ.ศ. 2558 | 978-4-43-421513-1 |
| 5 |  28 มีนาคม พ.ศ. 2559 | 978-4-43-421770-8 |
| 6 |  27 มิถุนายน พ.ศ. 2559 | 978-4-43-422115-6 |
| 7 |  30 กันยายน พ.ศ. 2559 | 978-4-43-422441-6 |
| 8 |  31 มกราคม พ.ศ. 2560 | 978-4-43-422954-1 |
| 9 |  31 พฤษภาคม พ.ศ. 2560 | 978-4-43-423376-0 |
| 10 |  31 สิงหาคม พ.ศ. 2560 | 978-4-43-423723-2 |
| 11 |  30 พฤศจิกายน พ.ศ. 2560 | 978-4-43-424022-5 |
| 12 |  28 กุมภาพันธ์ พ.ศ. 2561 | 978-4-43-424339-4 |
| 13 |  30 มิถุนายน พ.ศ. 2561 | 978-4-43-424810-8 |
| 14 |  31 ตุลาคม พ.ศ. 2561 | 978-4-43-425281-5 |
| 15 |  31 มกราคม พ.ศ. 2562 | 978-4-43-425593-9 |
| 16 |  31 พฤษภาคม พ.ศ. 2562 | 978-4-43-426058-2 |
| 17 |  30 กันยายน พ.ศ. 2562 | 978-4-43-426516-7 |
| 18 |  27 ธันวาคม พ.ศ. 2562 | 978-4-43-426887-8 |
| 19 |  30 มิถุนายน พ.ศ. 2563 | 978-4-43-427240-0 |
| 20 |  26 กุมภาพันธ์ พ.ศ. 2564 | 978-4-43-428552-3 |
| 21 |  31 สิงหาคม พ.ศ. 2564 | 978-4-43-429268-2 |
| 22 |  30 ธันวาคม พ.ศ. 2564 | 978-4-43-429729-8 |
| 23 |  28 ธันวาคม พ.ศ. 2565 | 978-4-43-431344-8 |
| 24 |  31 มีนาคม พ.ศ. 2567 | 978-4-43-433599-0 |
สื่อต่าง ๆ > มังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  31 มกราคม พ.ศ. 2560 | 978-4-43-422798-1 | 28 กรกฎาคม พ.ศ. 2566 | — |
| 2 |  31 ธันวาคม พ.ศ. 2560 | 978-4-43-423966-3 | 28 กรกฎาคม พ.ศ. 2566 | — |
| 3 |  31 ธันวาคม 31 ธันวาคม 2561 | 978-4-43-425366-9 | 28 กรกฎาคม พ.ศ. 2566 | — |
| 4 |  31 ธันวาคม 31 ธันวาคม 2562 | 978-4-43-426773-4 | 27 ตุลาคม พ.ศ. 2566 | — |
| 5 |  30 มิถุนายน พ.ศ. 2563 | 978-4-43-427534-0 | 27 ตุลาคม พ.ศ. 2566 | — |
| 6 |  31 ธันวาคม พ.ศ. 2563 | 978-4-43-428255-3 | 27 ตุลาคม พ.ศ. 2566 | — |
| 7 |  31 กรกฎาคม พ.ศ. 2564 | 978-4-43-429126-5 | — | — |
| 8 |  31 มีนาคม พ.ศ. 2565 | 978-4-43-430097-4 | — | — |
| 9 |  30 กันยายน พ.ศ. 2565 | 978-4-43-430883-3 | — | — |
| 10 |  30 เมษายน พ.ศ. 2566 | 978-4-43-431930-3 | — | — |
| 11 |  30 พฤศจิกายน พ.ศ. 2566 | 978-4-43-432948-7 | — | — |
| 12 |  31 มีนาคม พ.ศ. 2567 | 978-4-43-433614-0 | — | — |
สื่อต่าง ๆ > อนิเมะ

การดัดแปลงเป็นซีรีส์ อนิเมะ ทางโทรทัศน์ได้ประกาศเมื่อวันที่ 15 มีนาคม พ.ศ. 2567 ซีรีส์นี้ผลิตโดย SynergySP และ Vega Entertainment กำกับโดย เคนอิจิ นิชิดะ เขียนบทโดย นาโอคัตสึ สึดะ ออกแบบตัวละครโดย โนโซมิ คาวาชิเกะ และประพันธ์ดนตรีโดย ฮานาเอะ นากามูระ มีกำหนดฉายรอบปฐมทัศน์ทาง TBS ในเดือนตุลาคม พ.ศ. 2567
แหล่งข้อมูลอื่น

Light novel and manga official website (ในภาษาญี่ปุ่น)
Light novel official website (ในภาษาญี่ปุ่น)
Manga official website (ในภาษาญี่ปุ่น)
Anime official website (ในภาษาญี่ปุ่น)
ลาก่อนชีวิตมังกร สวัสดีชีวิตมนุษย์ (นิยาย) ที่เครือข่ายข่าวอนิเมะ
ดาวศุกร์

ระวังสับสนกับ พระศุกร์
ดาวศุกร์ (อังกฤษ: Venus) เป็นดาวเคราะห์ที่อยู่ห่างจากดวงอาทิตย์เป็นลำดับที่ 2 เมื่อมองจากโลกในตอนกลางคืน ดาวศุกร์เป็นวัตถุท้องฟ้าซึ่งสว่างรองลงมาจากดวงจันทร์ ดาวศุกร์มีวงโคจรอยู่ภายในวงโคจรของโลก ทำให้เมื่อสังเกตแล้วจะไม่ปรากฏว่าห่างจากดวงอาทิตย์มากนัก กล่าวคือ จะเห็นในตอนหัวค่ำทางทิศตะวันตก เรียกว่า "ดาวประจำเมือง" หรือเห็นในตอนเช้ามืดทางทิศตะวันออก เรียกว่า "ดาวประกายพรึก" หรือ "ดาวรุ่ง"
ดาวศุกร์โคจรรอบดวงอาทิตย์ช้ามากและหมุนรอบตัวเองช้าเช่นกัน โดยโคจรรอบดวงอาทิตย์หนึ่งรอบใช้เวลา 224.7 วันของโลก และหมุนรอบตัวเองครบบริบูรณ์โดยใช้เวลา 243 วันของโลก แต่มีความยาววันสุริยคติ 117 วันของโลก ด้วยเหตุนี้ ดาวศุกร์จึงจัดเป็นดาวที่หมุนรอบตัวเองช้าที่สุดในระบบสุริยะ นอกจากนี้ ดวงอาทิตย์บนดาวศุกร์จะขึ้นทางทิศตรงกันข้ามกับโลก คือ ขึ้นทางทิศตะวันตกและตกทางทิศตะวันออก ดาวศุกร์ไม่มีบริวารธรรมชาติเช่นเดียวกับดาวพุธ
ดาวศุกร์เป็นดาวเคราะห์หิน และมักกล่าวว่าเป็นดาวน้องสาวของโลก ด้วยเหตุที่มีขนาดใกล้กัน มวลเกือบเท่ากัน อยู่ใกล้ดวงอาทิตย์เหมือนกัน และมีส่วนประกอบเป็นหินเหมือนกัน อย่างไรก็ตามนั้น ดาวศุกร์มีลักษณะต่างจากโลกอย่างสุดขั้วในหลายด้าน อาทิ มีความหนาแน่นบรรยากาศสูงสุดในบรรดาดาวเคราะห์หินทั้งสี่ดวง ความดันบรรยากาศบนดาวศุกร์มีค่าประมาณ 92 เท่าของความดันบรรยากาศโลกที่ระดับน้ำทะเลปานกลาง ในบรรยากาศนั้นก็ประกอบไปด้วยแก๊สคาร์บอนไดออกไซด์ 96% อุณหภูมิเฉลี่ยบนดาวศุกร์มีค่า 737 K (464 °C; 867 °F) ซึ่งสูงกว่าดาวพุธซึ่งอยู่ใกล้ดวงอาทิตย์ ดาวศุกร์มีเมฆซึ่งประกอบด้วยกรดซัลฟิวริก สะท้อนแสงได้ดีมาก จนไม่เห็นพื้นผิวในย่านแสงที่มองเห็น ในอดีตเชื่อว่า ดาวศุกร์เคยมีมหาสมุทร  แต่ต่อมามหาสมุทรระเหยเหือดแห้งไปอันเนื่องจาก ปรากฏการณ์เรือนกระจกแบบควบคุมไม่ได้ (runaway greenhouse effect) น้ำที่ระเหยไปนั้นเชื่อว่าอาจถูกสลายด้วยแสง และไฮโดรเจนจากน้ำก็ถูกนำออกไปในบรรยากาศโดยลมสุริยะ
การที่ดาวศุกร์มีความสว่างมากนี้เอง ทำให้มนุษย์มีความสนใจใคร่รู้และจดบันทึกการโคจร นับแต่สองพันปีก่อนคริสตกาล ครั้นพัฒนาการสำรวจอวกาศได้รุดหน้า มนุษย์ได้สนใจใคร่รู้และสำรวจดาวศุกร์เป็นดาวแรกเมื่อปี พ.ศ. 2505 โดยยานมารีเนอร์ 2 แปดปีต่อมายานเวเนรา 7ก็ลงจอดยังผิวดาวศุกร์ ถึงกระนั้น เนื่องจากดาวศุกร์มีเมฆหนาทึบ การสำรวจพื้นผิวในรายละเอียดก็ไม่สามารถกระทำได้ดีนัก จนกระทั่งมียานมาเจลลัน สำรวจดาวศุกร์เมื่อ พ.ศ. 2534 ในปัจจุบันมีความพยายามศึกษาความเป็นไปได้ของชีวิตบนดาวศุกร์ ซึ่งยังเป็นหัวข้อวิจัยที่มีการถกเถียงกันอย่างมากอยู่
ชื่อของดาวศุกร์ในภาษาอังกฤษ มีที่มาจากเทพีแห่งความรักในเทพปกรณัมโรมัน ส่วนในภาษาไทย มาจากเทพพระศุกร์ หรือศุกระ ผู้เป็นครูของมารและเป็นเทพแห่งความงาม ดาวศุกร์ในโหราศาสตร์หมายถึงความรัก ความงาม ความสัมพันธ์ ความสุข และความพึงพอใจ สัญลักษณ์ของดาวศุกร์ในทางโหราศาสตร์และดาราศาสตร์สากล คือ ♀ อันเป็นสัญลักษณ์แทนเพศหญิง ส่วนในโหราศาสตร์ไทย ใช้ ๖ (เลขหกไทย)
ลักษณะทางกายภาพ

ดาวศุกร์เป็นดาวเคราะห์หินในจำนวนทั้งหมด 4 ดวงในระบบสุริยะ ซึ่งหมายความว่า ส่วนประกอบอันประกอบขึ้นเป็นดาวศุกร์นั้นเป็นหินเช่นเดียวกับโลก ยิ่งกว่านั้น ดาวศุกร์มีขนาดและมวลเท่ากับโลก จึงถูกขนานนามว่าเป็น น้องสาว หรือ ฝาแฝด ของโลก เส้นผ่านศูนย์กลางของดาวศุกร์คือ 12,103.6 km (7,520.8 mi) ซึ่งเล็กกว่าโลกไป 638.4 km (396.7 mi) นอกจากนี้ยังมีมวล 81.5% ของมวลโลก อย่างไรก็ตามนั้น สภาวะบรรยากาศบนดาวศุกร์ต่างจากบนโลกอย่างมาก บรรยากาศของดาวศุกร์ประกอบด้วยแก๊สคาร์บอนไดออกไซด์ 96.5% มีไนโตรเจนเพียง 3.5% ความดันบรรยากาศและอุณหภูมิที่ผิวดาวศุกร์มีค่า 9.3 เมกะปาสกาล (93 บาร์) และ 737 K (464 °C; 867 °F) ตามลำดับ ซึ่งอยู่สูงกว่าจุดวิกฤตทางอุณหพลศาสตร์ เป็นเหตุให้บรรยากาศของดาวศุกร์มีลักษณะเป็นของไหลวิกฤตยวดยิ่ง
ลักษณะทางกายภาพ > ภูมิศาสตร์

พื้นผิวและสภาพภูมิศาสตร์ของดาวศุกร์เป็นที่สนใจใคร่รู้ของบรรดานักดาราศาสตร์ทั้งหลายจนกระทั่งมีการส่งยานอวกาศไปยังดาวศุกร์ ในปี พ.ศ. 2518 และ 2525 ยานเวเนราได้ส่งภาพพื้นผิวของดาวศุกร์มายังโลก ซึ่งประกอบด้วยตะกอนและหินเหลี่ยม ต่อมายานมาเจลลัน ได้บันทึกภาพพื้นผิวของดาวศุกร์ในรายละเอียดระหว่าง พ.ศ. 2533-34 ทำให้เห็นถึงการเกิดภูเขาไฟจำนวนมากบนดาวศุกร์ ในบรรยากาศก็เต็มไปด้วยกำมะถัน ซึ่งอาจบ่งถึงการปะทุของภูเขาไฟบ่อยครั้ง
พื้นผิวของดาวศุกร์ประมาณร้อยละ 80% เป็นพื้นผิวจากเถ้าภูเขาไฟ ในจำนวนนี้ 70% เป็นที่ราบและเนินลอนคลื่น และ 10% เป็นที่ราบเนินกลม ส่วนที่เหลือเป็น "ทวีป" หรือที่ราบสูงสองแห่ง แห่งหนึ่งอยู่ซีกเหนือ อีกแห่งอยู่ใต้เส้นศูนย์สูตรไปไม่ไกล ทวีปเหนือของดาวศุกร์เรียกว่า อิชตาร์เทอร์รา (Ishtar Terra) ตามชื่อของอินันนา เทพเจ้าแห่งความรัก มีขนาดประมาณทวีปออสเตรเลีย ทวีปนี้เป็นที่ตั้งของภูเขาที่สูงที่สุดบนดาวศุกร์ ชื่อว่า แม็กซเวลล์มอนทีส มีความสูงเฉลี่ยจากพื้นผิวปานกลาง 11 km (7 mi) ทวีปใต้ของดาวศุกร์เรียกว่า อะโฟรไดต์เทอร์รา (Aphrodite Terra) ตามชื่อเทพีแห่งความรักของกรีก มีขนาดใหญ่กว่าทวีปเหนือ และมีขนาดประมาณทวีปอเมริกาใต้ ทวีปใต้ของดาวศุกร์ประกอบด้วยรอยเลื่อนและรอยแตกจำนวนมาก
แม้ว่าดาวศุกร์จะมีหลุมภูเขาไฟจำนวนมาก แต่ร่องรอยการไหลของลาวากลับไม่ปรากฏชัดเจน พื้นผิวของดาวศุกร์มีหลุมอุกกาบาตน้อยมาก ซึ่งแสดงให้เห็นว่า ผิวดาวศุกร์มีอายุไม่มากนัก ประมาณ 300-600 ล้านปี เนื่องจากดาวศุกร์เป็นดาวเคราะห์หิน ทำให้มีหลุมอุกกาบาต ภูเขา หุบเขา รวมไปถึงภูเขาไฟยอดตัด เรียกว่า ฟาร์รา (farra) มีสัณฐานคล้ายขนมบ้าบิ่น และมีขนาดกว้างประมาณ 20 ถึง 50 km (12 ถึง 31 mi) สูงประมาณ 100 ถึง 1,000 m (330 ถึง 3,280 ft) นอกจากภูเขาไฟยอดตัด ก็มีโครงสร้างที่เรียกว่า โนวี (novae) ซึ่งคล้ายกับดาว โครงสร้างที่เรียกว่าอะแรกนอยด์ (arachnoid) ซึ่งคล้ายกับใยแมงมุม และโครงสร้างที่เรียกว่าโคโรนี (coronae) ลักษณะคล้ายวงแหวนมีแอ่งต่ำล้อมรอบ ลักษณะทางดาราธรณีวิทยาเหล่านี้ล้วนเกิดจากภูเขาไฟ
บรรดาภูเขาและสิ่งต่าง ๆ บนพื้นผิวดาวศุกร์ ตั้งชื่อตามสตรีในประวัติศาสตร์และในเทพปกรณัม ยกเว้น ภูเขาแม็กซเวลล์มอนทีสซึ่งตั้งชื่อตามนักฟิสิกส์ชาวอังกฤษ เจมส์ คลาร์ก แม็กซเวลล์ รวมถึงยกเว้นแอลฟาเรจิโอ เบตาเรจิโอ และโอฟดาเรจิโอ ซึ่งตั้งชื่อก่อนที่สหพันธ์ดาราศาสตร์สากล จะกำหนดระบบใหม่ขึ้น
ตำแหน่งเมอริเดียนหลักของดาวศุกร์นั้น เดิมทีกำหนดให้พาดผ่านขั้วทั้งสองและผ่านจุดอีฟ ซึ่งตั้งอยู่ตอนใต้ของแอลฟาเรจิโอ ต่อมาเมื่อยานเวเนราสำรวจดาวศุกร์สำเร็จแล้ว จึงปรับตำแหน่งเมอริเดียนหลักให้ผ่านยอดเขาซึ่งอยู่ในหลุมอาเรียด ซึ่งตั้งบนที่ราบต่ำเซดนาพลานิเทีย
ยานวีนัสเอ็กซ์เพรสและยานมาเจลลันค้นพบว่า พื้นผิวบางส่วนของดาวศุกร์มีลักษณะบิดเบี้ยวมาก เรียกว่า เทสเซอรา เมื่อสังเกตโดยใช้การถ่ายภาพจะพบว่ามีสภาพแผ่ความร้อนน้อยกว่าที่ราบบะซอลต์ที่อยู่โดยรอบ
ลักษณะทางกายภาพ > ภูมิศาสตร์ > ภูเขาไฟ

พื้นผิวของดาวศุกร์ส่วนใหญ่มีกำเนิดจากภูเขาไฟ ดาวศุกร์มีภูเขาไฟจำนวนมากกว่าโลกหลายเท่า โดยในจำนวนนี้ 167 ลูก มีขนาดกว้างมากกว่า 100 km (60 mi) ในขณะที่บนโลกภูเขาไฟที่มีขนาดใหญ่เท่านี้มีเพียงที่หมู่เกาะฮาวาย เหตุที่เป็นเช่นนี้ไม่ใช่เพราะดาวศุกร์มีภูเขาไฟระเบิดบ่อยครั้ง แต่เป็นเพราะผิวดาวศุกร์มีอายุมากกว่าและมีกระบวนการพังทลายไม่เหมือนกัน ผิวโลกใต้ทะเลเมื่อถึงเวลาจะมุดลงใต้แผ่นทวีปอีกแผ่นและหลอมละลายกลับเป็นแมกมา ทำให้มีอายุเฉลี่ยประมาณร้อยล้านปีเท่านั้น แต่บนดาวศุกร์ไม่ปรากฏการมุดตัว อายุของผิวดาวจึงมีมากกว่า ประมาณ 300-600 ล้านปี
เนื่องจากดาวศุกร์มีภูเขาไฟจำนวนมาก การตรวจวัดปริมาณซัลเฟอร์ไดออกไซด์จึงแปรไปตามเวลา โดยพบว่า ระหว่าง พ.ศ. 2521 ถึง 2529 ปริมาณซัลเฟอร์ไดออกไซด์ลดลงประมาณ 10 เท่า ก่อนจะเพิ่มในปี พ.ศ. 2549 ก่อนจะลดลงไปอีก 10 เท่า
 จากข้อมูลข้างต้นทำให้สังเกตว่า มีการระเบิดของภูเขาไฟหลายครั้งเป็นระยะ ๆ นักวิทยาศาสตร์สันนิษฐานว่า การระเบิดของภูเขาไฟบนดาวศุกร์เป็นผลให้เกิดฟ้าผ่าบนดาวศุกร์อีกด้วย ในเดือนมกราคม 2563 นักดาราศาสตร์ได้รายงานหลักฐานที่บ่งชี้ว่าดาวศุกร์เป็นดาวที่มีภูเขาไฟปะทุตลอดเวลา โดยเฉพาะการตรวจพบโอลิวีน ซึ่งเป็นผลผลิตจากภูเขาไฟที่สลายตัวง่ายเมื่อปะทุแล้ว
บรรยากาศ

บรรยากาศของดาวศุกร์ ประกอบด้วยก๊าซคาร์บอนไดออกไซด์ 97% ไนโตรเจน 3.5% ซัลเฟอร์ไดออกไซด์และ อาร์กอน 0.5% มีชั้นเมฆคาร์บอนไดออกไซด์ที่หนาทึบมาก ปกคลุมดาวศุกร์ทั้งดวงทำให้สะท้อนแสงอาทิตย์ได้ดี จึงเห็นดาวศุกร์เป็นดาวเคราะห์ที่สว่างสุกใสมาก และยานอวกาศที่ไปสำรวจดาวศุกร์ก็ไม่สามารถถ่ายภาพพื้นผิว โดยตรงได้ ต้องอาศัยคลื่นเรดาห์ผ่านทะลุชั้นเมฆแล้วนำมาวิเคราะห์ด้วยคอมพิวเตอร์อีกครั้ง
อุณหภูมิของดาวศุกร์ ด้วยชั้นเมฆหนาของดาวศุกร์ทำให้เกิดสภาวะเรือนกระจก อุณหภูมิบนดาวศุกร์สูงมาก ประมาณ 400 องศาเซลเซียส ตลอดทั้งกลางวันและกลางคืน
การเคลื่อนที่

ดาวศุกร์หมุนรอบตัวเอง 1 รอบใช้เวลานานกว่าการเคลื่อนที่รอบดวงอาทิตย์ 1 รอบ และถ้าเราอยู่บนดาวศุกร์เวลา 1 วัน จะไม่ยาวเท่ากับเวลาที่ดาวศุกร์หมุนรอบตัวเอง 1 รอบ นี่คือลักษณะพิเศษที่ดาวศุกร์ไม่เหมือนดาวเคราะห์ดวงใดๆ นอกจากนี้ดาวศุกร์ยังหมุนตามเข็มนาฬิกาหรือหมุนจากทิศตะวันออกไปทิศตะวันตก ในขณะที่เคลื่อนที่รอบดวงอาทิตย์จากทิศตะวันตกไปทิศตะวันออก ดาวศุกร์จึงหมุนสวนทางกับดาวเคราะห์ดวงอื่น และหมุนสวนทางกับการเคลื่อนที่รอบดวงอาทิตย์ ดาวศุกร์หมุนรอบตัวเองรอบละ 243 วัน แต่ 1 วันของดาวศุกร์ยาวนานเท่ากับ 117 วันของโลก เพราะตั้งแต่ดวงอาทิตย์ขึ้นจนถึงดวงอาทิตย์ตกยาวนาน 58.5 วันของโลก ดาวศุกร์เคลื่อนรอบดวงอาทิตย์รอบละ 225 วัน 1 ปีของดาวศุกร์จึงยาวนาน 225 วันของโลก
ยานอวกาศสำรวจดาวศุกร์

ยานอวกาศที่สำรวจดาวศุกร์ มีด้วยกันหลายลำได้แก่
มาริเนอร์ 2 เมื่อ 14 ธันวาคม พ.ศ. 2505
เวเนรา 4 เมื่อ 18 ตุลาคม พ.ศ. 2510
เวเนรา 7 เมื่อ 15 ธันวาคม พ.ศ. 2513
มาริเนอร์ 10 เมื่อ 5 กุมภาพันธ์ พ.ศ. 2517
เวเนรา 9 เมื่อ 23 ตุลาคม พ.ศ. 2518
เวเนรา 15  เมื่อ 10 ตุลาคม พ.ศ. 2526
ไพโอเนียร์-วีนัส 2 เมื่อ 9 ธันวาคม พ.ศ. 2521
แมกเจลแลน เมื่อ 10 สิงหาคม พ.ศ. 2533
แหล่งข้อมูลอื่น

ขนาดของดาวศุกร์เมื่อเทียบกับโลก
หลุมอุกกาบาตบนดาวศุกร์
ดาวศุกร์หมุนรอบตัวเองในทิศทางที่ต่างจากดาวเคราะห์ส่วนใหญ่ในระบบสุริยะ
สายสุรี จุติกุล

| รองศาสตราจารย์สายสุรี จุติกุลม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 6 มีนาคม พ.ศ. 2534 – 22 มีนาคม พ.ศ. 2535
นายกรัฐมนตรี: อานันท์ ปันยารชุน
ดำรงตำแหน่ง 18 มิถุนายน – 23 กันยายน พ.ศ. 2535
 
ข้อมูลส่วนบุคคล
เกิด: 2 มีนาคม พ.ศ. 2477 (90 ปี)
คู่สมรส: กวี จุติกุล

รองศาสตราจารย์ สายสุรี จุติกุล (เกิด
2 มีนาคม พ.ศ. 2477) ที่ปรึกษาด้านสตรี เด็ก เยาวชน การศึกษาและพัฒนาสังคมสำนักงานปลัดสำนักนายกรัฐมนตรี อดีตรัฐมนตรีประจำสำนักนายกรัฐมนตรี รัฐบาลอานันท์ ปันยารชุน และอดีตคณบดีคนแรกของคณะศึกษาศาสตร์ มหาวิทยาลัยขอนแก่น
ประวัติ

รศ. ดร.สายสุรี จุติกุล เกิดเมื่อวันที่ 2 มีนาคม พ.ศ. 2477  สำเร็จการศึกษาระดับปริญญาตรี ( Cum Laude ) สาขาดนตรีและสาขาการศึกษา จาก Whitworth College, Spokane, Washington สหรัฐอเมริกา ในระดับปริญญาโท สาขาบริหารการศึกษาจาก Indiana University สหรัฐอเมริกา และระดับปริญญาเอก สาขาจิตวิทยาการศึกษาและแนะแนวจาก Indiana University สหรัฐอเมริกา
และสำเร็จการศึกษาจากวิทยาลัยป้องกันราชอาณาจักร รุ่นที่ 26
ด้านชีวิตครอบครัว รศ.สายสุรี สมรสกับ รองศาสตรจารย์ ดร.กวี จุติกุล  อดีตคณบดีคณะเกษตรศาสตร์ มหาวิทยาลัยขอนแก่น บุตรธิดา 2 คน คือ
นายกานต์ จุติกุล
นางสาวสิรี จุติกุล
ตำแหน่งปัจจุบัน

ที่ปรึกษาด้านสตรี เด็ก เยาวชน การศึกษาและพัฒนาสังคมสำนักงานปลัด สำนักนายกรัฐมนตรี พ.ศ. 2535 – ปัจจุบัน
ที่ปรึกษานายกสมาคมโซคาในประเทศไทย
ประวัติการทำงาน

ที่ปรึกษานายกสมาคมโซคาในประเทศไทย พ.ศ. 2561 – ปัจจุบัน
นายกสมาคมโซคาในประเทศไทย พ.ศ. 2558 – 2561
อุปนายกสมาคมโซคาในประเทศไทย พ.ศ. 2536 – 2541
ที่ปรึกษาด้านสตรี เด็ก เยาวชน การศึกษาและพัฒนาสังคม สำนักงานปลัดสำนักนายกรัฐมนตรี พ.ศ. 2535 – ปัจจุบัน
รัฐมนตรีประจำสำนักนายกรัฐมนตรี (คณะรัฐบาล ฯพณฯ นายอานันท์ ปันยารชุน 1 และ 2) พ.ศ. 2534 – 2535
ผู้ตรวจราชการสำนักนายกรัฐมนตรีด้านสตรีและเด็ก เยาวชน การศึกษา และพัฒนาสังคม พ.ศ. 2532 – 2535
เลขาธิการ สำนักงานคณะกรรมการส่งเสริมและประสานงาน เยาวชนแห่งชาติ พ.ศ. 2526 – 2532
รองเลขาธิการ สำนักงานคณะกรรมการการศึกษาแห่งชาติ พ.ศ. 2523 – 2526
รองโฆษกรัฐบาล สำนักนายกรัฐมนตรี (คณะรัฐบาล ฯพณฯ พลเอกเปรม ติณสูลานนท์ 1) พ.ศ. 2523 – 2524
ผู้อำนวยการโครงการจัดทำนโยบายและแผนพัฒนาเด็ก ระยะยาว อายุ 0 – 14 ปี พ.ศ. 2523 – 2524
UNIGEF Consultant ด้านวางแผนพัฒนาสังคม United Nations Asian and Pacitic Development Institute, ESCAP พ.ศ. 2518 – 2521
UN Consuitant ด้านการวางแผนพัฒนาการศึกษา Trust Teritory Of the Pacitic Islands พ.ศ. 2519
คณบดี คณะศึกษาศาสตร์ มหาวิทยาลัยขอนแก่น พ.ศ. 2512 – 2518
ผู้อำนวยการโรงเรียนสาธิตมหาวิทยาลัยขอนแก่น พ.ศ. 2513 – 2517
อาจารย์ ภาควิชาจิตวิทยา คณะครุศาสตร์ จุฬาลงกรณ์มหาวิทยาลัย พ.ศ. 2500-2511
ประธานคณะอนุกรรมการด้านครอบครัว ในคณะกรรมการ ส่งเสริมและประสานงานสตรีแห่งชาติ (กสส.) สำนักนายกรัฐมนตรี
ประธาน คณะอนุกรรมการการศึกษา อาชีพ และวัฒนธรรม ในคณะกรรมการส่งเสริมและประสานงานสตรีแห่งชาติ (กสส.) สำนักนายกรัฐมนตรี
ประธาน คณะอนุกรรมการพัฒนาเด็กและเยาวชนปัญญาเลิศ
ประธานอนุกรรมการวางแผนการศึกษาเพื่อเด็กเร่ร่อน
ประธานคณะอนุกรรมการวงดุริยางค์เยาวชนไทย สำนักงานคณะกรรมการวัฒนธรรมแห่งชาติ กระทรวงศึกษาธิการ
ประธานคณะกรรมการพัฒนาเด็กและวัยรุ่น (แต่งตั้งโดย นายกรัฐมนตรี)
นายกสภามหาวิทยาลัยพายัพ
กรรมการคณะกรรมการส่งเสริมและประสานงานสตรีแห่งชาติ (กสส.)
กรรมการคณะกรรมการทบวงมหาวิทยาลัย
กรรมการคณะกรรมการการศึกษาแห่งชาติ
กรรมการสภามหาวิทยาลัยขอนแก่น
กรรมการสภาวิทยาลัยคริสเตียน
กรรมการ Board of Governors, International Development Research Centre (IDRC : Canada )
กรรมการ Board of Trustees, Thailand Development Research Institute (TDRI)
กรรมการ Board of Trustees, United Board for Christian Higher Education in Asia ( U.S.A.)
กรรมการ Board of Trustees, Asian Institute of Technology (AIT)
กรรมาธิการ สหประชาชาติว่าด้วยสถานภาพสตรี (UN Commission of the Status of Women)
ประธานคณะอนุกรรมการวิสามัญเกี่ยวกับการคุ้มครองครูสิทธิเด็ก สำนักงานข้าราชการครู กระทรวงศึกษาธิการ
ประสบการณ์ทางการเมือง

ในสมัยที่ได้รับการแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี 2 สมัย ปี พ.ศ. 2534-2535 ได้ริเริ่มและผลักดันงานที่เกี่ยวกับสตรี เด็ก เยาวชน การศึกษาและพัฒนาสังคม โดย
ริเริ่มรณรงค์และผลักดันคณะรัฐมนตรียกเลิก ปร.ฉบับที่ 337 ตลอดจนการออกพระราชบัญญัติสัญชาติ ฉบับที่ 2 พ.ศ. 2535 ให้บุตรที่เกิดแก่สตรีไทยที่สมรสกับชาวต่างชาติได้รับสัญชาติไทย
แก้ไขระเบียบว่าด้วยการลาของข้าราชการสตรี ในประเด็นการลาคลอดบุตร โดยคณะรัฐมนตรีมีมติให้ลาคลอดได้ 90 วัน (จากเดิม 60 วัน) โดยใช้วันลาอื่นมาสมทบได้ และดำเนินการต่อเนื่องจนไม่ต้องใช้วันลาอื่นมาสมทบ
ผลักดันกระทรวงมหาดไทยให้มีการแก้ไขกฎหมายคุ้มครองแรงงานสตรีให้ขยายเวลา การลาคลอดของลูกจ้างหญิง
รณรงค์และผลักดันเรื่องสิทธิเด็กให้รัฐบาลลงนามรับรองอนุสัญญาว่าด้วยสิทธิเด็กของสหประชาชาติ
รณรงค์และผลักดันให้นายกรัฐมนตรีลงนามในสัตยาบันเรื่องการพัฒนาเด็กของสหประชาชาติ
ริเริ่มและดำเนินการให้กระทรวงศึกษาธิการ ให้เด็กไทยที่ไม่มีสูติบัตรและใบทะเบียนบ้านได้มีโอกาสเข้าเรียนในโรงเรียนประถมศึกษา และเด็กได้รับเอกสารหลักฐานการเรียนเพื่อให้สามารถศึกษาต่อในระดับสูงขึ้นได้
เสนอคณะรัฐมนตรีให้ปี 2535 เป็นปีสตรีไทย และริเริ่มให้มีการจัดสรรงบประมาณแก่จังหวัดทั่วประเทศ เพื่อการพัฒนาสตรีเนื่องในโอกาสปีสตรีไทย รณรงค์ให้ยุติการเที่ยวโสเภณีกับเด็กที่มีอายุต่ำกว่า 18 ปี
รณรงค์ให้บิดาและสามี มีส่วนร่วมในการอบรมเลี้ยงดูบุตรและงานของครอบครัว รวมทั้งรณรงค์เพื่อเพิ่มความมั่นคงของครอบครัว
รณรงค์ให้มีการแก้กฎหมายปรามการค้าประเวณี โดยเฉพาะให้เพิ่มโทษแก่ผู้เที่ยว ผู้ค้า ผู้บังคับเด็ก และผู้มีส่วนเกี่ยวข้องในการค้าเด็ก
ประสบการณ์ด้านดนตรีและวัฒนธรรม

ประธานจัดการแข่งขันเปียโนของเยาวชนหลายครั้ง รวมทั้งการแข่งขันเปียโนของสมาคมโชแปง
ประธานจัดการฝึกอบรมและการแสดงของเยาวชน ASEAN ด้านดนตรีสากล 2 ครั้ง
เป็รผู้เล่นเปียโนในการแสดงคอนเสริทเพื่อการกุศลร่วมกับวงดุริยางค์ทหารเรือ และวงดุริยางค์ Bangkok Symphony Orchestra
เป็นผู้แต่งเพลง “ สายทิพย์” ฯลฯ
ประธานมูลนิธิผู้หญิงเพื่อการพัฒนาประชาธิปไตย
รองประธานมูลนิธิสื่อสร้างสรรค์
รองประธานมูลนิธิส่งเสริมดนตรีสากลเยาวชน
เกียรติคุณของสกุล "จุติกุล"

ห้องประชุม "สายสุรี จุติกุล"  คณะศึกษาศาสตร์ มหาวิทยาลัยขอนแก่น
ห้องประชุม "กวี จุติกุล" คณะเกษตรศาสตร์  มหาวิทยาลัยขอนแก่น
รางวัลและเกียรติยศ

2531 ปริญญาดุษฎีบัณฑิตกิตติมศักดิ์สาขาการศึกษา จากมหาวิทยาลัยขอนแก่น
2531 ปริญญาดุษฎีบัณฑิตกิตติมศักดิ์สาขา Humane Letters จาก Whitworth College, Washington ประเทศสหรัฐอเมริกา
2533 รางวัลหนังสือเด็กดีเด่น “ ไม่อยากเป็นควาย” กระทรวงศึกษาธิการ
2533 รางวัลดีเด่นการใช้ภาษาไทยอย่างถูกต้อง มหาวิทยาลัยมหิดล
2536 ปริญญาดุษฎีบัณฑิตกิตติมศักดิ์ สาขาสังคมสงเคราะห์ศาสตร์ มหาวิทยาลัยธรรมศาสตร์
2537 รางวัลบุคคลที่ทำคุณประโยชน์อย่างมากให้แก่กระทรวงศึกษาธิการ ของกระทรวงศึกษาธิการ
2538 รางวัลนักการศึกษาดีเด่น สมาคมศึกษาแห่งประเทศไทย
2538 รางวัลสตรีดีเด่น สำนักงานคณะกรรมการส่งเสริมและประสานงานสตรีแห่งชาติ สำนักงานปลัดสำนักนายกรัฐมนตรี
2549 Who’s Who in American Colleges and Universities
2555 รางวัลผู้สูงอายุแห่งชาติ ประจำปี 2555 โดยกระทรวงการพัฒนาสังคมและความมั่นคงของมนุษย์
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2527 –  เหรียญจักรพรรดิมาลา (ร.จ.พ.)
ปูราดา เฮเลน แบล็คเวลล์

ปูราดา เฮเลน แบล็คเวลล์ (อักษรโรมัน: Purada Helen Blackwell; 4 พฤษภาคม พ.ศ. 2549 – ) เป็นเป็นนักกีฬาฮอกกี้น้ำแข็งเยาวชนหญิงทีมชาติไทย ซึ่งอยู่สังกัดกริฟฟินเชียงใหม่ ในตำแหน่งกองหน้า
ประวัติ

ปูราดา เฮเลน แบล็คเวลล์ มีพ่อเป็นชาวอังกฤษ แม่เป็นชาวไทย เฮเลนเป็นนักเรียนจากโรงเรียนนานาชาติลานนา เธอเริ่มสงใจฮอกกี้น้ำแข็งตั้งแต่อายุ 7 ขวบ กระทั่งติดทีมชาติรุ่นเยาวชน นอกจากนี้ เธอยังมีความสามารถด้านการเดินแบบ, การเต้น, เทควันโด, ยิงธนู และว่ายน้ำ
เธอเคยแสดงความสามารถด้านฮอกกี้น้ำแข็งผ่านรายการซูเปอร์เท็น ซีซัน 3 เพื่อนำเงินบริจาคไปมอบให้แก่ศูนย์ศรีพัฒน์ คณะแพทยศาสตร์ มหาวิทยาลัยเชียงใหม่ เนื่องจากต้องการช่วยเหลือหนน่วยงานที่รักษาพ่อของเธอให้หายป่วย และภายหลัง เธอยังได้แสดงความสามารถผ่านรายการเดียวกันนี้ โดยมีวิลาสินี รัตนนัย นักฮอกกี้น้ำแข็งหญิงทีมชาติไทยเป็นผู้ช่วย เพื่อท้าชิงตุ๊กตา เนื่องด้วยเธอเป็นคนชอบตุ๊กตาสัตว์
แหล่งข้อมูลอื่น

Helen Blackwell – Fashion Modeling And Ice Hockey
วอลต์ ดิสนีย์ (แก้ความกำกวม)

วอลต์ ดิสนีย์ (1901–1966) เป็นผู้สร้างภาพยนตร์และผู้ร่วมก่อตั้งอาณาจักรบันเทิงที่ใช้ชื่อของเขาเอง
วอลต์ ดิสนีย์ อาจหมายถึง:
วอลต์ ดิสนีย์ (ภาพยนตร์), สารคดีปี 2015 ที่ออกอากาศในรายการอเมริกันเอ็กซ์พีเรียนซ์
บริษัทเดอะวอลต์ดิสนีย์, บริษัทสื่อมวลชนและความบันเทิงข้ามชาติสัญชาติอเมริกันที่หลากหลาย
วอลต์ดิสนีย์พิกเชอส์, สตูดิโอภาพยนตร์
วอลต์ดิสนีย์แอนิเมชันสตูดิโอส์, สตูดิโอภาพยนตร์แอนิเมชัน
วอลต์ ดิสนีย์, ละครชุดทางโทรทัศน์รวมเรื่องสั้นของวอลต์ดิสนีย์ตั้งแต่ปี 1981 ถึงปี 1983
วอลต์ ดิสนีย์: เดอะไทรอัมพ์ออฟดิอเมริกันอิมเมจิเนชัน, ชีวประวัติปี 2006 โดยนีล กาเบลอร์
หัวรถจักรหมายเลข 1 "วอลเตอร์ อี. ดิสนีย์", เป็นหัวรถจักรของรถไฟวอลต์ดิสนีย์เวิลด์
ดูเพิ่ม

ดิสนีย์ (แก้ความกำกวม)
ครอบครัวดิสนีย์
วอลต์ดิสนีย์เวิลด์รีสอร์ต, สวนสนุกและสถานพักตากอากาศในเมืองออร์แลนโด รัฐฟลอริดา
อำเภอฮ้อกโมน

| อำเภอฮ้อกโมน Huyện Hóc Môn |
| --- | --- |
อำเภอ
ที่ตั้งในนครโฮจิมินห์
พิกัด: 10°52′42″N 106°35′33″E﻿ / ﻿10.87833°N 106.59250°E﻿ / 10.87833; 106.59250
ประเทศ:  เวียดนาม
เทศบาลนคร: นครโฮจิมินห์
เขตการปกครอง: 1 เมืองระดับตำบล, 11 ตำบล
พื้นที่
 • ทั้งหมด: 109 ตร.กม. (42 ตร.ไมล์)
ประชากร (2017)
 • ทั้งหมด: 446,056 คน
 • ความหนาแน่น: 4,100 คน/ตร.กม. (11,000 คน/ตร.ไมล์)
เขตเวลา: UTC+07 (ICT)
เว็บไซต์: hocmon.hochiminhcity.gov.vn
ฮ้อกโมน (เวียดนาม: Hóc Môn) เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2017 อำเภอมีประชากร 446,056 คน และมีเนื้อที่ 109 ตารางกิโลเมตร
ที่ตั้งทางภูมิศาสตร์

อำเภอฮ้อกโมนติดต่อกับอำเภอกู๋จีทางทิศเหนือ เขตถูดึ๊กและจังหวัดบิ่ญเซืองทางทิศตะวันออก เขต 12 ทางทิศใต้ และอำเภอบิ่ญจั๊ญและเขตบิ่ญเตินทางทิศตะวันตก
เขตการปกครอง

อำเภอฮ้อกโมนแบ่งเขตการปกครองออกเป็น 1 เมืองระดับตำบล (ฮ้อกโมน) และ 11 ตำบล
ตำบลบ่าเดี๋ยม (Bà Điểm)
ตำบลดงถั่ญ (Đông Thạnh)
ตำบลหญิบิ่ญ (Nhị Bình)
ตำบลเตินเหียป (Tân Hiệp)
ตำบลเตินเท้ยหญี่ (Tân Thới Nhì)
ตำบลเตินซวน (Tân Xuân)
ตำบลเท้ยตามโทน (Thới Tam Thôn)
ตำบลจุงจั๊ญ (Trung Chánh)
ตำบลซวนเท้ยดง (Xuân Thới Đông)
ตำบลซวนเท้ยเซิน (Xuân Thới Sơn)
ตำบลซวนเท้ยเถื่อง (Xuân Thới Thượng)
แหล่งข้อมูลอื่น

UBND 	Huyện Hóc Môn Thành phố Hồ Chí Minh — เว็บไซต์อย่างเป็นทางการ
เอสเทลลา (เก็นโซซุยโคเด็น)

เอสเทลลา (อังกฤษ: Estella) เป็นตัวละครจากเกมเก็นโซซุยโคเด็น ปรากฏตัวในภาค III